
RAPORT SUPLIMENTAR

asupra proiectului de Lege pentru aprobarea Ordonanţei de urgenţă a 

Guvernului  nr.207/2000 privind modificarea şi completarea Codului penal

 şi a Codului de procedură penală



Comisia juridică, de disciplină şi imunităţi, constatând omisiunea din Raportul nr.636/10.01.2001 asupra proiectului de Lege pentru aprobarea Ordonanţei de urgenţă a Guvernului  nr.207/2000 privind modificarea şi completarea Codului penal  şi a Codului de procedură penală, a procedat la întocmirea raportului suplimentar. În acest sens, conform propunerii care a fost formulată în timpul dezbaterilor şedinţei din 9 ianuarie 2001, se introduce un  text nou, după art.II al Ordonanţei de urgenţă a Guvernului nr.207/2000,  astfel:

Nr.
Articolul

(text iniţial)
Text adoptat de comisie

(autorul amendamentului)
Motivare

201
Text nou
După pct.20  - amendamente admise din Raportul nr.636/10.01.2001, se introduce la pct.201 un articol, care devine art.III, cu următorul cuprins:

 “Art.III. Infracţiunile prevăzute în art.209 alin.3 din Codul penal se urmăresc şi se judecă potrivit procedurii stabilite în art.467 – 479 din Codul de procedură penală.”

Amendament al comisiei.
Aplicarea procedurii urgente prevăzută pentru infracţiunile flagrante se justifică pentru urmărirea şi judecarea promptă  a faptelor grave,   încriminate în alin.3 al art.209 din Codul penal.

21.

Prin renumerotare, art.III din raportul iniţial, devine art.IV.

Amendament al comisiei.
Pentru respectarea normelor de tehnică legislativă privind  renumerotarea articolelor.

22.

Prin renumerotare, art.IV din raportul iniţial, devine art.V.

Amendament al comisiei.
Pentru respectarea normelor de tehnică legislativă privind  renumerotarea articolelor.



Prezentul raportul suplimentar va fi dezbătut o dată cu raportul iniţial asupra proiectului de Lege pentru  aprobarea Ordonanţei de urgenţă a Guvernului  nr.207/2000 privind modificarea şi completarea Codului penal  şi a Codului de procedură penală, transmis Biroului permanent sub nr.636/10.01.2001.

